**BASES DELS ESTANDS FIRALS**

Els estands estan oberts a constructors de gegants i imatgeria, luthiers, colles de geganters, coordinadores, empreses i altres relacionats amb el món geganter.

* Hi haurà 30 estands disponibles de 3x3 metres, equipats amb presa de corrent, llum, una taula i dues cadires. La resta de material anirà a càrrec del firaire.
* Les feines de muntatge interior de l’espai corresponen exclusivament a cada expositor.
* A l’espai firal hi haurà vigilància nocturna.
* Per poder optar a un estand caldrà enviar la sol·licitud abans del **30 d’abril de 2015**.
* La inscripció es farà per ordre d’arribada de les sol·licituds.
* Caldrà dipositar una fiança de 100 euros que seran retornats el darrer dia, en acabar la Fira, a aquells estands que compleixin les bases establertes.
* L’horari de muntatge serà el dissabte, 9 de maig de 2015, de 8:00 a 10:00 hores.
* L’horari de la fira serà:
  + Dissabte, 9 de maig> de 10:00 a 14:00 hores i de 16:30 a 20:00 hores.
  + Diumenge, 10 de maig> de 10:00 a 14:00 hores.
* És obligatori obrir l’estand durant els horaris establerts.
* La inauguració oficial de la fira serà el dissabte, 9 de maig, a les 11:00 hores.
* Diumenge, 10 de maig, es podrà recollir l’estand a partir de les 14:00 hores.

La participació en aquesta fira pressuposa l’acceptació d’aquestes bases.

L’organització es reserva el dret de modificar o complementar aquesta normativa

per al bon funcionament de la fira.